

|  |
| --- |
| Úrad práce, sociálnych vecí a rodiny Považská Bystrica |
| Centrum 13/17017 01 Považská Bystrica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

 *V y h l a s u j e*

***V ý z v u č. 1/2023/ SPODaSK***

***na predkladanie projektov na zabezpečenie vykonávania opatrení sociálnoprávnej ochrany detí a sociálnej kurately pre rok 2023***

***Predmet výzvy č. 1/2023/SPODaSK:***

*„ Výchovný, skupinový alebo sociálny skupinový program, pobytovou formou, za účelom odborného pôsobenia na odstránenie alebo zmiernenie problémov v správaní dieťaťa, rozvoj sociálnych zručností, potrebných spoločenských návykov, hygienických návykov aj za účasti rodičov.“*

*( § 17 ods. 4 Zákona č. 305/2005 Z.z. o sociálnoprávnej ochrane detí a sociálnej kuratele)*

**1. Identifikácia vyhlasovateľa:**

Názov: Ústredie práce, soc. vecí a rodiny Bratislava, Úrad práce, sociálnych vecí a rodiny Považská Bystrica

IČO: 30794536

DIČ: 202 17777 80

**SK21 8180 0000 0070 0053 0249**

Bankové spojenie: štátna pokladnica

Adresa: Centrum 13/17, 017 01 Považská Bystrica

Zastúpený: Ing. Marcel Janco, riaditeľ úradu

Kontaktná osoba: PhDr. Erika Jankovská, vedúca oddelenia SPODaSK

Bankové spojenie: Štátna pokladnica

Telefón: O42/2440 600

Elektronická pošta: jankovska.erika@upsvr.gov.sk

Fax: 042/2440 109

**2. Časový harmonogram zverejnenia výziev, miesto a spôsob doručenia projektov:**

 **Dátum vyhlásenia výzvy na predkladanie projektov**:  **22.3.2023**

 **Spôsob vyhlásenia**: oficiálna webová stránka ÚPSVaR Považská Bystrica

 Výzva uverejnená: -  **www.**[**upsvar.sk/pb**](http://www.upsvarpb.sk)

 **2.2 Dátum uzávierky prijímania projektov**:

* Posledným dňom na predkladanie projektov je 15 deň po zverejnení výzvy na webovej stránke vyhlasovateľa t.j.  **5.4.2023**
* doručenie osobne alebo poštou na adresu podateľne ÚPSVaR  Považská Bystrica

Označenie obálky : ***„Sociálnoprávna ochrana detí a sociálna kuratela“ a „Neotvárať!“***

Projekty môžu byť predkladateľmi – akreditovanými subjektmi doručené osobne do podateľne ÚPSVaR Považská Bystrica alebo poštou na adresu: ÚPSVaR, Centrum 13/17 017 01 Považská Bystrica.

Rozhodujúcim kritériom pre posúdenie dodržania termínu na predloženie projektu bude odtlačok poštovej pečiatky alebo odtlačok prezenčnej pečiatky podateľne ÚPSVaR Pov. Bystrica.

**2.3 Dátum vyhodnotenia projektov:**

Vyhodnotenie - do 5 pracovných dní odo dňa ukončenia prijímania projektov, t.j.

 14.4.2023

 Výsledok vyhodnotenia projektov predkladateľom – akreditovaným subjektom bude oznámený do 5 pracovných dní od vyhodnotenia projektov, t.j. do 21.4.2023

 **2. 4 Dátum uzatvorenia zmluvy**

Najneskôr do 10 pracovných dní odo dňa vyhodnotenia projektov, t.j. 5.5.2023

**3. Vymedzenie výzvy v rámci priority:**

Zverejnenie výzvy na predkladanie projektov na zabezpečenie plnenia priority v oblasti SPODaSK je v súlade s § 17 ods. 4 alebo §73 ods.2, písm.e)bod 5 zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov, / ďalej len „Zákon č. 305/2005 Z.z/.

**4. Predmet výzvy:**

 ***Definícia opatrenia, ktoré je predmetom výzvy:***

*„ Výchovný, skupinový alebo sociálny skupinový program, pobytovou formou, za účelom odborného pôsobenia na odstránenie alebo zmiernenie problémov v správaní dieťaťa, rozvoj sociálnych zručností, potrebných spoločenských návykov, hygienických návykov aj za účasti rodičov.“*

*( § 17 ods. 4 Zákona č. 305/2005 Z.z. o sociálnoprávnej ochrane detí a sociálnej kuratele)*

**Cieľ opatrenia:**

**Uskutočnenie výchovného a skupinového programu pre deti s poruchami správania, problémovým správaním alebo deti z rizikových skupín , za účasti rodičov alebo osôb, ktoré sa o deti osobne starajú alebo vykonávajú starostlivosť v zmysle rozhodnutia súdu.**

 - Odborné pôsobenie na odstránenie alebo zmiernenie problémov v správaní dieťaťa alebo jeho porúch správania, na rozvoj sociálnych zručností detí a ich rodičov cez zážitkové aktivity, ktoré vedú k odbúraniu sociálnej izolácie ( spoločenské návyky, hygienické návyky, komunikačné zručnosti, sebapoznávanie, stimulácia sociálneho učenia, zníženie protiprávneho správania a na predchádzanie prvého užívania návykových látok).

Rozvoj individuálnych a sociálnych zručností, zmena správania sa u problémových detí, udržanie si vhodného správania sa počas povinnej školskej dochádzky, rešpektovanie rodičov a pravidiel spojených s výchovou a plnením si ostatných povinností v rodine a v škole a na verejnosti. Dosiahnutie eliminovanie zlyhania v sociálnej aj psychickej oblasti, zamedzenie sociálnemu vylúčeniu a výskytu jednotlivých druhov sociálno- patologických javov.

Metódy , techniky a postupy:

- odborná sociálna práca, psychologické a sociálne poradenstvo a pomoc, individuálna práca a skupinová práca ( posilňovanie pozitívneho správania, povzbudzovanie a hranie rolí, pozorovanie, rozhovory, sebapoznanie, sprevádzanie, nácvik sebadisciplíny, potláčanie negatívnych prejavov správania ako je agresivita.

**5. Časový rozsah a miesto výkonu opatrenia:**

Predkladateľ – akreditovaný subjekt vykoná opatrenia pre orgán SPODaSK vo svojich alebo prenajatých priestoroch v okrese Považská Bystrica alebo Púchov.

 Požadovaný termín realizovania služby je od uzatvorenia zmluvy až do konca mesiaca  **november 2023**

**6. Spolupráca a komunikácia medzi predkladateľom – akreditovaným subjektom a vyhlasovateľom Ústredie práce, soc. vecí a rodiny Bratislava, ÚPSVaR Pov. Bystrica:**

Forma priebehu komunikácie medzi vyhlasovateľom ÚPSVaR Považská Bystrica a predkladateľom – akreditovaným subjektom bude písomná, telefonická, elektronická, v prípade potreby aj osobná.

**7. Spôsob realizácie projektu:**

Akreditovaný subjekt bude pracovať s deťmi, ktoré vyberie orgán SPODaSK Pov. Bystrica ako aj pracovisko Púchov pre deti a ich rodiny ktoré sú v evidencii orgánu SPODaSK a potrebujú pomoc pri riešení vzniknutých životných a rodinných situáciách , pri prekonaní krízových situácií alebo v rámci odborného pôsobenia vplývať na zdravý fyzický, psychický a fyzický vývoj dieťaťa. Akreditovaný subjekt vypracuje písomnú správu na dieťa zapojené do programu a pri záverečnej správe odporučí ďalšie vhodné postupy pri práci s dieťaťom a jeho rodinou.

 **Vyhodnotenie realizácie projektu**: Písomná záverečná správa, obsahujúca vyhodnotenie projektu, rozpis celkových nákladov, vyhodnotenie samostatne k jednotlivým deťom, zúčastneným na programe priority.

**8. Oprávnení predkladatelia:**

Oprávnenými predkladateľmi na výkon opatrenia obsiahnutého vo výzve sú fyzické alebo právnické osoby, ktoré vykonávajú činnosti v zmysle § 17 ods 4. alebo § 73 ods.2, písm. e/ bod 5 zákona č. 305/2005 Z.z. o sociálnoprávnej ochrane detí a sociálnej kurately a ktorým bola udelená akreditácia MPSVaR SR.

**Kritéria oprávnenosti predkladateľa:**

* udelená akreditácia zodpovedajúca predmetu výzvy a miestu výkonu (fotokópia dokladu)
* čestné vyhlásenie o nezačatí konania o zrušení akreditácie voči predkladateľovi – akreditovanému subjektu
* preukázanie dokladmi, že predkladateľ – akreditovaný subjekt si plní povinnosti týkajúce sa platby príspevkov poistenia a daňového odvodu / zo sociálnej poisťovne, daňového úradu a zdravotnej poisťovne – nie staršie ako 3 mesiace
* čestné vyhlásenie o plnení si zmlúv financovaných z verejných zdrojov alebo štrukturálnych fondov predkladateľom – akreditovaným subjektom
* súčasťou ponuky je aj cenová ponuka projektu uvedená v € / kalkulácia nákladov musí zohľadňovať všetky nákladové položky

Vyhlasovateľ ÚPSVaR Považská Bystrica z okruhu posudzovaných projektov vylúči projekty, ku ktorým predkladateľ – akreditovaný subjekt nedoložil všetky požadované doklady.

**9. Bližší popis výkonu opatrenia:**

Cieľom programu je podporovať a posilňovať zmeny v správaní maloletých a mladistvých detí v oblasti negatívnych foriem správania. Pôsobenie akreditovaného subjektu by malo byť zamerané na správanie detí v rodinnom, školskom a otvorenom prostredí, skupinové cyklické aktivity pre deti a ich rodiny, vrátane ambulantnej, celodennej formy alebo pobytovej formy, pre deti:

* na nácvik komunikačných zručností
* relaxačné techniky
* pracovná terapia,
* odborné aktivity,
* činnosti zamerané na predchádzanie vzniku užitia drog, alkoholu
* techniky a postup zamerané na odstránenie a zmiernenie problémov správaní dieťaťa
* rozvoj sociálnych zručností
* získanie potrebných spoločenských návykov
* hygienických návykov,
* vhodného účelného využitia voľného času
* eliminácia záškoláctva trestnej činnosti
* zapojenie rodičov do programu, ich osobnou prítomnosťou a aktivitami

Forma výchovno-skupinového programu by mala pozostávať z psychologického a sociálneho poradenstva, psychohygieny so zabezpečením komplexných služieb vrátane celodennej stravy, min. 5x denne, pitného režimu, ubytovania, dopravy zdravotnej starostlivosti a úrazového poistenia, súčasťou pobytu by mali byť aj športovo kultúrne podujatia.

V rámci skupinového programu žiadame zabezpečiť:

* psychologické a sociálne poradenstvo, individuálne poradenstvo prípadne skupinové sociálne poradenstvo pre deti a rodičov
* odborné a výchovné poradenstvo zamerané na deti ale aj rodičov, kde v rámci rodinných štruktúr sa objavujú znaky a poruchy správania u detí, výchovné problémy , zlé a nevhodné spoločenské, hygienické, sociálne a iné návyky, ktoré vážne ohrozujú zdravý psychický a fyzický vývoj dieťaťa , pod vplyvom ktorých rodičia nezvládajú rodičovské zručnosti, návyky a potrebujú pomoc a podporu pri riešení vzniknutých životných situáciách
* aktivity zamerané na osvojenie a upevnenie sociálnych a komunikačných zručností u detí a mladistvých, u ktorých sa prejavujú poruchy správania a iné problémové správanie ako aj protispoločenské prejavy, resp. nevhodné správanie, ktoré narúša zdravý a všestranný rozvoj osobnosti dieťaťa
* posilňovanie pozitívnych vzorov správania v rodine , v škole i v širšom okolí dieťaťa
* harmonizácia detskej osobnosti
* pestovanie vhodného denného režimu, dodržiavanie pravidiel, a rešpektovanie autority rodiča resp. pedagogických pracovníkov
* rozvíjanie emocionálneho prežívania účastníkov projektu,
* metódy a techniky zamerané na interakčné hry, zážitkové formy aktivít,
* riešenie problémových a konfliktných situácií v živote ,
* aktivity zamerané na predchádzaniu sociálno-patologickému správaniu,
* podpora zdravého životného štýlu, zdravej súťaživosti
* prednášková činnosť prípadne besedy zamerané na prevenciu a resocializáciu pracovníkmi polície, prokuratúry, súdnictva
* organizovanie programov spojených s uvedomovaním osobnosti a spojených so zážitkovými procesmi
* zabezpečenie dozoru počas skupinového programu pre účastníkov
* využitie dostupných metód, techník , foriem odbornej práce sociálnej, psychologickej, terapeutickej a inej odbornej činnosti, ktoré budú bližšie popísané v predloženom projekte s cieľom eliminovať nevhodné spoločenské správanie jednotlivca v rodine, v skupine a v širšom okolí v ktorom sa jedinec – klient pohybuje

**10 . Cieľová skupina** :

Deti vo veku od 7 do 16 rokov, u ktorých sa vykonávajú opatrenia sociálnoprávnej

ochrany detí a sociálnej kurately. Cieľová skupina – 15 detí , z okresov Považská Bystrica a Púchov, rodičia, resp. osoby, ktoré majú v starostlivosti deti, ktoré sú zaradené do projektu a ktoré rodiny sú v evidencii orgánu SPODaSK.

**11. Doklady potrebné k predloženiu projektu:**

Pre fyzické alebo právnické osoby, ktoré vykonávajú vybrané činnosti sociálnoprávnej ochrany detí a sociálnej kurately a ktorým bola udelená akreditácia MPSVaR SR v zmysle zákona č.305/2005 Z.z. sú základnými kritériami oprávnenosti žiadateľa :

* udelená akreditácia zodpovedajúca predmetu výzvy s požadovaným miestom výkonu (právoplatné rozhodnutie)
* v čase podávania projektov nie je začaté konanie o zrušení akreditácie,

nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie, ktoré sa vymáhajú výkonom rozhodnutia /preukazuje sa potvrdením sociálnej poisťovne a zdravotnej poisťovne nie starším ako tri mesiace/

* nemá evidované daňové nedoplatky, ktoré sa vymáhajú výkonom rozhodnutia

/preukazuje sa potvrdením miestne príslušného daňového úradu nie starším ako tri

 mesiace/

* údaje o vzdelaní a odbornej praxi, alebo o odbornej kvalifikácii osôb zodpovedných za poskytnutie služby, t.j. u osôb, prostredníctvom ktorých bude uchádzač vykonávať predmet výzvy, sa vyžaduje vysokoškolské vzdelanie 2.stupňa v zmysle zákona č. 305/2005 Z.z o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov, tzn. preukázať u pracovníkov uchádzača  spôsobilosť na poskytovanie služieb v predmete výzvy predložením životopisov, neoverených kópií VŠ diplomov, so zameraním – psychológia, sociálna práca a pod.
* vyhlásenie uchádzača, že bez výhrady a obmedzenia súhlasí s podmienkami určenými objednávateľom vo výzve na predkladanie projektov a v týchto súťažných podkladoch, podpísané uchádzačom, alebo osobou oprávnenou konať za uchádzača
* súčasťou ponuky je aj cenová ponuka projektu v € /kalkulácia nákladov musí zohľadňovať všetky nákladové položky/.

Z okruhu posudzovaných projektov bude vylúčený projekt, ktorého predkladateľ neuviedol pravdivé údaje uvádzané v projekte.

**12. Financovanie projektu**

Spôsob poskytnutia finančných prostriedkov pre realizáciu projektu bude bližšie uvedený v podmienkach zmluvy.

 V prípade nevyčerpania finančných prostriedkov alokovaných na výzvu môžu byť finančné prostriedky realokované.

Vyúčtovanie poskytnutého príspevku na základe skutočne vynaložených nákladov spolu s vrátením nepoužitých finančných prostriedkov bude v termíne do 15.12.2023 .

V prípade nehospodárneho využívania finančného príspevku, nedodržania zmluvy, zrušenia alebo zániku akreditácie je víťazný uchádzač povinný vrátiť poskytnutý finančný príspevok respektíve jeho alikvotnú časť.

**13. Pokyny a ďalšie informácie**

* v rámci výzvy Úrad práce, sociálnych vecí a rodiny  Považská Bystrica požaduje písomné predloženie projektu, vrátane požadovaných dokladov a príloh v dvoch origináloch
* v prípade nekompletnosti žiadaných dokladov budú projekty automaticky vyraďované
* vypracovaný a zaslaný projekt Úrad práce, sociálnych vecí a rodiny Považská Bystrica žiada doručiť s podpisom štatutárneho zástupcu akreditovaného subjektu.

**14. Kritériá na hodnotenie ponúk predložených projektov:**

1. cenová ponuka

kvalita a štruktúra ponuky podľa techník a postupov v predkladanom projekte

1. doterajšie skúsenosti a výsledky s realizáciou skupinových programov

Komisia vypracuje súhrnné vyhodnotenie ponúk (projektov). Výsledné hodnoty hodnotenia jednotlivých ponúk od členov komisie sa spočítajú a zostaví sa poradie úspešnosti ponúk (projektov). Víťazom sa stane uchádzač, ktorého ponuka (projekt) po súčte hodnotenia členov komisie dosiahne najvyššie hodnotenie. Poradie ostatných uchádzačov sa stanoví podľa počtu získaných bodov. V prípade rovnakého počtu bodov bude o víťazovi rozhodovať hlasovanie členov komisie.

* + 1. **Kontaktná osoba pre podávanie informácií vo veciach týkajúcich sa výzvy.**

Úrad práce, sociálnych vecí a rodiny, Považská Bystrica, Centrum 13/17, 017 01 Považská Bystrica

PhDr. Jankovská Erika , vedúca oddelenia SPODaSK

t.č. 042 2440 600

email.: jankovska.erika@upsvr.gov.sk

Ing. Marcel Janco

riaditeľ ÚPSVaR Považská Bystrica